Suchárová (vrch v Malej Fatre)

Suchárová (Malá Fatra - Martinské hole, Letná turistická mapa 1:50 000, Vojenský kartografický ústav, š.p., Harmanec, 2000) je nevýrazný vrch v severnej časti Lúčanskej Malej Fatry. Leží nad obcou Višňové, približne  juhovýchodne od Žiliny. 

 Poloha 
Nachádza sa v strednej časti pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, v okrese Žilina a v katastrálnom území obce Višňové. Oddeľuje Višňovskú a Stráňavskú dolinu a najbližšími vrcholmi sú severným smerom ležiaci Hoblík (), západne situovaná Horná roveň (), južne sa vypínajúci Minčol () a na východe ležiaca Rázsošná ().

 Opis 
Suchárová, výrazne poznačená ťažbou dreva, tvorí pahorok, vybiehajúci v podobe rázsochy severným smerom z masívu Minčola, ukončená vrchom Hoblík. Oddeľuje Višňovskú a Stráňavskú dolinu a do nich steká aj prebytková voda. Východné svahy tak odvodňuje Stráňavský potok, západné odvádzajú vodu do Rosinky. 

 Výhľady 
Čiastočne zalesnený vrchol umožňuje obmedzený výhľad, ktorý navyše východným i južným smerom zatieňuje hrebeň Lúčanskej Fatry. Z vhodných lokalít tak vidieť predovšetkým scenérie okolitých vrchov Polom (), Úplaz (), Malý Minčol (), Minčol (), Horná roveň () a Valientov diel (), taktiež časť Žilinskej pahorkatiny. Z odlesnených častí pri vhodných podmienkach možno zazrieť Veľkú Raču (), časť Súľovských vrchov, Javorníkov a nezriedka aj tisícovky Moravsko-sliezskych Beskýd (Kněhyně, Smrk a Lysá hora).

 Prístup 
Na vrchol nevedú značkované trasy, prístup je možný Višňovskou dolinou lesom.

 Referencie 

 Pozri aj 
 Lúčanská Fatra
 Zoznam vrcholov v Malej Fatre

 Externé odkazy 
 Poloha na turistickej mape

Kategória:Vrchy v Lúčanskej Fatre
Kategória:Vrchy v Malej Fatre
Kategória:Vrchy v okrese Žilina
Kategória:Vrchy pod 1000 metrov na Slovensku
Kategória:Višňové (okres Žilina)